Inga Sparre Dahl var sesongen 1899-1900 skuespillerelev ved Sekondteatret i Christiania Tivoli, og i sesongen 1900-1901 skuespiller samme sted, under ledelse av Ludovica Levy. Om sistnevntes innflytelse på henne, skrev hun blant annet at «Det hvilte en fortryllelse over den tiden da vi hadde den lykke å komme til Sekondteatret under Ludovica Levys instruksjon. Fru Levy var sjelen, ånden og inspirasjonen i hele scenens li. Tennende, flammende, uforlignelig var hun i sin instruksjon, mektig og myndig».